Official Journal L 170 , 29/06/2002 P. 0086 - 0087



KOMISJONI OTSUS, 27. juuni 2002, millega muudetakse seoses endise Jugoslaavia Makedoonia Vabariigiga otsust 97/252/EÜ, millega koostatakse nende kolmandates riikides asuvate ettevõtete ajutised loetelud, millest liikmesriigid lubavad importida inimtoiduks ettenähtud piima ja piimatooteid (teatavaks tehtud numbri K(2002) 2301 all) (EMPs kohaldatav tekst) (2002/527/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi,1 viimati muudetud otsusega 2001/4/EÜ,2 eriti selle artikli 2 lõiget 4, ning arvestades järgmist: (1) Komisjoni 27. juuli 1995. aasta otsuses 95/343/EÜ, millega nähakse ette terviseohutuse sertifikaadi näidised kogumiskeskusse, standardimiskeskusse või töötlemisettevõttesse võetava inimestele tarbimiseks ette nähtud kuumtöödeldud piima, piimapõhiste toodete ja toorpiima impordiks kolmandatest riikidest,3 viimati muudetud otsusega 97/115/EÜ,4 sätestatakse tervishoiunõuded ja veterinaarsertifikaadid inimtoiduks ettenähtud piima ja piimatoodete impordiks. (2) Endine Jugoslaavia Makedoonia Vabariik on loetletud komisjoni otsuse 95/340/EÜ (millega koostatakse esialgne loetelu kolmandate riikide kohta, millest liikmesriigid lubavad importida piima ja piimatooteid,5 viimati muudetud otsusega 2001/743/EÜ6) lisas. (3) Endine Jugoslaavia Makedoonia Vabariik on esitanud komisjonile ühe piima ja piimatooteid tootva ettevõtte nime koos tagatistega, et see ettevõte vastab täielikult terviseohutuse nõuetele. (4) Komisjon on endiselt Jugoslaavia Makedoonia Vabariigilt saanud asjakohased ainejääkide seire kavad ja programmid inimtoiduks ettenähtud piima ja piimatoodete jaoks, nagu on nõutud direktiiviga 96/23/EÜ.7 (5) Komisjoni otsuses 97/252/EÜ,8 viimati muudetud otsusega 2001/177/EÜ,9 koostatakse nende kolmandates riikides asuvate ettevõtete ajutised loetelud, millest liikmesriigid lubavad importida inimtoiduks ettenähtud piima ja piimapõhiseid tooteid. Neid loetelusid tuleks muuta, et hõlmata endise Jugoslaavia Makedoonia Vabariigi heakskiidetud ettevõtete loetelu. (6) Otsuse 95/408/EÜ artikli 2 lõike 4 kohaselt võib kõnealustesse loeteludesse kanda neid kolmandate riikide ettevõtteid, mida komisjon ei ole veel kohapeal kontrollinud, kuid mis vastavad kõigile muudele artikli 2 lõikes 1 esitatud tingimustele. Sellistest ettevõtetest imporditavate toodete füüsiliste kontrollide sagedust ei või siiski vähendada. (7) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 97/252/EÜ lisasse lisatakse endist Jugoslaavia Makedoonia Vabariiki käsitlev rida: [INSERT IMAGE] Artikkel 2 Käesolev otsus jõustub kahekümnendal päeval pärast selle avaldamist Euroopa Ühenduste Teatajas. Artikkel 3 Käesolev otsus on adresseeritud liikmesriikidele. Brüssel, 27. juuni 2002 Komisjoni nimel komisjoni liige David BYRNE 1 EÜT L 243, 11.10.1995, lk 17. 2 EÜT L 2, 5.1.2001, lk 21. 3 EÜT L 200, 24.8.1995, lk 52. 4 EÜT L 42, 13.2.1997, lk 16. 5 EÜT L 200, 24.8.1995, lk 38. 6 EÜT L 278, 23.10.2001, lk 32. 7 EÜT L 125, 23.5.1996, lk 10. 8 EÜT L 101, 18.4.1997, lk 46. 9 EÜT L 68, 9.3.2001, lk 1.